Emma Stouna

Emilija Džeina "Emma" Stouna (; dzimusi ) ir amerikāņu aktrise. Viņa filmējās TV seriālā Drive un kā filmu aktrise debitēja 2007. gada filmā "Supergriboši". Pēc tam viņa filmējās tādās filmās kā "Kā kļūt par perfektu zaķi", "Bijušo draudzeņu rēgi", "Laipni lūgti Zombijzemē!", "Vieglas uzvedības teicamniece" un "Apbrīnojamais Zirnekļcilvēks". Par lomu filmā "Vieglas uzvedības teicamniece" (Easy A, 2010) viņa saņēma Teen Choice Awards un MTV Movie Awards balvas, tāpat viņa tika nominēta Zelta globusa balvai. Vairākām balvām Stouna tika nominēta par lomu filmā "Putncilvēks" (2014), tai skaitā Amerikas Kinoakadēmijas balvai, Zelta globusa balvai un BAFTA kino balvai.

Vislielāko atzinību Stouna guvusi ar lomu filmā "La La Land: Kalifornijas sapņi" (2016). Par šo lomu ieguvusi Amerikas Kinoakadēmijas balvu kā labākā aktrise galvenajā lomā, kā arī Zelta globusa balvu un BAFTA kino balvu.

Filmogrāfija

Ārējās saites 

1988. gadā dzimušie
Arizonā dzimušie
Amerikāņu kinoaktrises
Kinoakadēmijas balvas ieguvējas aktrises
Zelta globusa balvas ieguvēji
BAFTA kino balvas ieguvēji (cilvēki)